অগ্নি (ফ্র্যাঞ্চাইজি)

অগ্নি হল একটি বাংলাদেশী অ্যাকশন-ড্রামা ফিল্ম ফ্র্যাঞ্চাইজি যা ইফতেখার চৌধুরী দ্বারা নির্মিত। চলচ্চিত্রগুলি তানিশাকে ঘিরে আবর্তিত হয়, একজন নিষ্ঠুর খুনি যে শৈশবে আন্ডারওয়ার্ল্ড মাফিয়া গুলজার এবং হায়দারের কারণে তার বাবা-মাকে হারিয়েছে।   অগ্নি ফ্র্যাঞ্চাইজি চলচ্চিত্রগুলি সবচেয়ে সফল বাংলাদেশী অ্যাকশন চলচ্চিত্রগুলির মধ্যে একটি। অগ্নির প্রথম ছবি ব্লকবাস্টার হিট হয়েছিল যা বাংলাদেশ চলচ্চিত্র জগতে অ্যাকশন চলচ্চিত্রের প্রতি দৃষ্টিভঙ্গি বদলে দেয়।

 সংক্ষিপ্ত বিবরণ 
 অগ্নি (২০১৪) 
তানিশা হলো নৃশংস আন্ডারওয়ার্ল্ড মাফিয়া গুলজার এবং হায়দারের হয়ে কাজ করা এক ব্যক্তির মেয়ে। যখন তানিশার বাবা সিদ্ধান্ত নেন যে তিনি তার মেয়ের জন্য আরও ভালো জীবনযাপনের জন্য অপরাধ জগৎ ত্যাগ করতে চান, তখন গুলজার এবং হায়দার সম্ভাব্য হুমকি দূর করার জন্য তাকে এবং তার পরিবারকে হত্যা করে। গুলজার পরিবারের সবাইকে হত্যা করে, এবং যখন সে তানিশাকে হত্যা করতে উদ্যত হয়, তখন তানিশা তাকে ছুরিকাঘাত করে এবং প্রতিজ্ঞা করে যে সে একদিন তাদের হত্যা করবে। সে বড় হয়ে একজন নিষ্ঠুর খুনি হয়ে ওঠে। সে তার চাচার কাছ থেকে প্রশিক্ষণ গ্রহণ করে এবং শেষ পর্যন্ত ভিজিল্যান্ট খুনে লিপ্ত হয় যা সে আশা করে যে এটি তাকে তার চূড়ান্ত লক্ষ্যবস্তুতে নিয়ে যাবে, তার বাবা-মায়ের মৃত্যুর জন্য দায়ী শক্তিশালী আন্ডারওয়ার্ল্ড ক্রাইম সিন্ডিকেটের দিকে।

পরে তানিশা থাইল্যান্ডে চলে যায়। সে হয়ে ওঠে থাইল্যান্ডে ছদ্মবেশী হত্যাকারী, যে আন্ডারওয়ার্ল্ডের বড়ো অপরাধীদের হত্যা করে, তাকে থাইল্যান্ডের সবাই "দা কিলার ওয়ান" বলে জানে কিন্তু কেউ তাকে চেনে না। হায়দার, থাইল্যান্ডের সবচেয়ে বড়ো আন্ডারওয়ার্ল্ড ডন। হায়দার তানিশাকে মেরে ফেলার সিদ্ধান্ত নেয়। ড্রাগণ থাইল্যান্ডের সবচেয়ে দু:সাহসী ফাইটার, ৩ বার ওয়ার্ল্ড বক্সিং চ্যাম্পিয়ন। হায়দার তানিশাকে মারার মিশন দিয়ে ড্রাগনকে পাঠায়, মিশনের মাঝে ড্রাগণ একটি মেয়ের প্রেমে পরে কিন্তু পরে জানতে পায় তার প্রেমিকা হচ্ছে তানিশা।

 অগ্নি ২ (২০১৫) 
পিতার মৃত্যুর প্রতিশোধ নিতে গুলজার ও তার গ্যাং কে হারানোর পর তানিশা শিশিরের সঙ্গে বাংলাদেশে ফেরত আসে আবার স্বাভাবিক জীবন যাপন করতে । শিশির, তানিশার প্রেমিক একজন মারাত্মক গুপ্তঘাতক এবং গুলজার অপরাধ সিন্ডিকেটের একজন সদস্য ছিলো, সে পরে তানিশাকে তার বাবার মৃত্যুর প্রতিশোধ নিতে সাহায্য করে । শিশির তানিশার জন্য স্থায়ীভাবে বাংলাদেশে ফেরার সিদ্ধান্ত নেয় । কিন্তু পাইথন, গুলজারের ভাই এবং একটি বৃহৎ অপরাধ সিন্ডিকেটের নেতা তাকে হত্যা করে ভাই মৃত্যুর জন্য প্রতিশোধ নিতে । তানিশা শিশিরের হত্যাকারী পাইথনকে হত্যা করার শপথ নেয় ।তবে পাইথন এর আসল পরিচয় বহির্বিশ্বের কাছ থেকে অজানা । তাই, তানিশা অন্যান্য কুখ্যাত অপরাধীদের পাইথনের এর অবস্থান ট্রেস করার সিদ্ধান্ত নেয় । তানিশা থাইল্যান্ডে পাইথন এর অবস্থান জানতে পারে এবং থাইল্যান্ড যাওয়ার সিদ্ধান্ত নেয়। তানিশা তার পরিচয় গোপন করে থ্যাইল্যান্ড আসে। পাইথনকে খুজতে খুজতে সেখানে দেখা হয় ইশানে সাথে, ইশান পাইথন এর অপরাধ সংগঠনের একজন সদস্য যা তানিশা জানতো । কিন্তু, সে জানতো না ইশানই পাইথনকে শিশিরের ঠিকানা দিয়েছে। ইশান তানিশার আসল পরিচয় না জেনেই তার প্রেমে পড়ে যায়। শেষে ইশানের সাহায্যেই পাইথনকে শেষ করে তানিশা ।

 চলচ্চিত্র 
+চলচ্চিত্রমুক্তিপরিচালকপ্রযোজকঅগ্নি১৪ ফেব্রুয়ারী, ২০১৪ইফতেখার চৌধুরীআব্দুল আজিজঅগ্নি ২১৮ জুলাই, ২০১৫

 অগ্নি 

"অগ্নি" ছিল এই সিরিজের প্রথম ছবি যা ১৪ ফেব্রুয়ারী ২০১৪ সালে মুক্তি পায়। ছবিটি বাণিজ্যিকভাবে সফল হয়। প্রথম ছবির সাফল্যের সাথে সাথে নির্মাতারা এর সিক্যুয়েল তৈরি করতে শুরু করেন।

 অগ্নি ২ 

অগ্নি ২ হল অগ্নির সিক্যুয়েল। এটি সিরিজের দ্বিতীয় ছবি যা ১৮ জুলাই ২০০৫ সালে মুক্তি পায়। পূর্বসূরীর মতো, অগ্নি ২ও বাণিজ্যিকভাবে সফল হয়েছিল।

 অভিনেতা এবং কলাকুশলী 
এই টেবিলগুলিতে অগ্নি ফ্র্যাঞ্চাইজিতে কাজ করা অভিনেতা এবং কলাকুশলীদের তালিকা রয়েছে।

 চরিত্র 

+চরিত্রচলচ্চিত্রঅগ্নিঅগ্নি ২২০১৪২০১৫তানিশামাহিয়া মাহিপূজা চেরি শিশিরআরিফিন শুভগুলজারআলীরাজহায়দারমিশা সওদাগরপাইথনআশিশ বিদ্যার্থীইশানওমমিঠুন সরকারঅমিত হাসান

 কুশীলব 
+কুশীলবচলচ্চিত্রঅগ্নিঅগ্নি ২পরিচালকইফতেখার চৌধুরীপ্রযোজকআব্দুল আজিজসুরকারআদিত ওজবার্টস্যাভি এবং আকাশ

 অভ্যর্থনা 
+চলচ্চিত্রবক্স অফিসতথ্যসূত্রঅগ্নি৳২০.৪ কোটিঅগ্নি ২৳৩০.৯ কোটিমোট৳৫১.৩ কোটি

 টীকা 

 তথ্যসূত্র